Sergio García marca el primer gol en partit oficial des del seu retorn a l'Espanyol - Esport3 - TV3 i Catalunya Ràdio
Sergio García marca el primer gol en partit oficial des del seu retorn a l'Espanyol
El capità de l'Espanyol feia molt de temps que esperava aquest moment
30/11/2017 - 23.39
Sergio Garcia celebra el seu gol contra el Tenerife (EFE)
En el temps de descompte de la tornada dels setzens de la Copa del Rei entre l'Espanyol i el Tenerife, Sergio García ha culminat un contraatac per anotar el 3-1, el gol de la tranquil·litat per als blanc-i-blaus en una eliminatòria on els canaris han esgotat fins al final les opcions de passar ronda.
El capità tenia dos motius per estar content al final del matx. Un, evident i col·lectiu, per la classificació de l'Espanyol per als vuitens de la Copa. I el segon, més personal, per haver anotat el seu primer gol en partit oficial des que aquest estiu va tornar al club.
Sergi García, que havia entrat en la segona part substituint Álvaro Vázquez, ha confessat que "tenia moltes ganes de celebrar un gol". El davanter ha explicat que "l'equip ho mereixia. Hem estat superiors. Per a nosaltres, era important guanyar i seguir vius en aquest torneig".